Cēsu Skolotāju institūts

Cēsu Skolotāju institūts (CSI) bija valsts uzturēta pedagoģiskā augstskola, kas no 1938. līdz 1955. gadam (ar pārtraukumu 1940.—1944. gadā) atradās Bērzaines ielā 34 Cēsīs. Mūsdienās agrākā institūta ēkā atrodas Cēsu internātpamatskola-rehabilitācijas centrs.

 Vēsture 
Institūta priekšvēsture izsekojama līdz 1882. gadam, kad par Vidzemes bruņniecības līdzekļiem pie Cēsīm uzcēla Bērzaines ģimnāzijas ēku. Baltijas pārkrievošanas laikā no 1892. līdz 1906. gadam Bērzaines ģimnāzijas darbība tika apturēta, bet to galīgi slēdza pēc Pirmā pasaules kara sākuma 1915. gadā.Vēsturiskais ievads  Cēsu internātpamatskolas-rehabilitācijas centra mājas lapa

Pēc Latvijas brīvības cīņu noslēguma Bērzaines ģimnāzijas ēkā 1920. gadā darbību uzsāka Cēsu Bērzaines Valsts vidusskola, līdztekus lielajā ēkā īslaicīgi darbojās Cēsu skolotāju seminārs (1920—1922). 1929./1930. m. g. Cēsu Valsts vidusskolu pārdēvēja par Cēsu Valsts ģimnāziju.
1938. gadā to pārcēla uz jaunuzbūvēto ēku netālu no Ruckas muižas.
Tajā pašā gadā uz agrākās Bērzaines ģimāzijas ēku tika pārcelts Rīgas Skolotāju institūts.Atmiņu gaismā: Rīgas skolotāju institūts (1922—1938) un Cēsu Valsts skolotāju institūts (1938—1940) Edith Zuzena-Metuzala. Rīga: RSI, 1990. — 535 lappuses

Vācu okupācijas laikā ēkā atradās kara hospitālis. 1944. gada rudenī Cēsīs atvēra sešgadīgu skolotāju institūtu, kas turpināja darboties līdz 1955. gadam.Fonda kartīte
Pēc tam ēkā izvietota Cēsu sanatorijas mežaskola bērniem ar novājinātu veselību, tagad Cēsu internātpamatskola-rehabilitācijas centrs.

 Piemineklis I. Kokaram 
2012. gadā pie kādreizējās Cēsu skolotāju institūta ēkas atklāja piemiņas plāksni tā bijušajam studentam un kordiriģentam Imantam Kokaram (1921—2011).Cēsīs atklās piemiņas plāksni leģendārajam kordiriģentam Imantam Kokaram jauns.lv, 2012. gada 22. augustā

 Ārējās saites 
 Cēsnieks un viņa nams Pastkartes apraksts

 Atsauces 

Kategorija:Bijušās augstākās mācību iestādes Latvijā
Kategorija:Cēsis